**«Информатика патшалығы» сайысы**

**Тайжанова Тоғжан Жомартқызы**

**Нұра орта мектебінің мұғалімі**

Оқушылардың пәнге деген қызығушылықтары мен ынтасын арттыру, теориялық, шығармашылық ойлау қабілеттерін дамыту, ұжымдық жұмыс жасауын және өз ойын еркін жеткізе білу, өткенді шапшаң еске түсіру дағдыларын қалыптастыру. Шыдамдылыққа, әділдікке , намысқойлылыққа жетелеу мақсатында өзімнің информатика апталығында өткізген «Информатика патшалығы» атты сайысымның жоспарын назарларыңызға ұсынып отырмын.

**І. Кешті өткізуге дайындық**

1. Кешке қатысатын оқушыларға компьютер құрылғылары бөлініп берілді.

2. Кеш өтетін орын безендірілді

3. Топқа бөліп сайысқа дайындау

4. Сазды үзіліске арнап өнер көрсету.

**ІІ. Сайысты өткізу программасымен таныстыру.**

* Әділқазылар алқасымен таныстыру
* Сайысты өткізу
* Әділқазылар алқасының қорытынды жариялануы

**Сайыс жоспары:**

***1- тур. «Ақпаратты беру»*** сайысында әр топ өздерін таныстырады. (топ аты және ұраны)

***2- тур. «Ақпаратты табу» сайысы.*** Бұл сайыста әр топқа бірдей тапсырма беріледі.

***3- тур. «Ақпаратты қабылдау» сайысы***. Бұл сайыста әр топ информатикаға қатысты әзіл айтып жарысады.

***4- тур. «Ақпарат алмасу» сайысы.*** Әр топ өз өнерлерін ортаға салады.

***5- тур. «Ақпаратты сәйкестендіру» сайысы***. Топ мүшелеріне компьютерге қатысты құрастырылған мақал – мәтелдер беріледі, осы мақал – мәтелдердің күнделікті өмірде қолданылатын нұсқаларын табы қажет.

***6- тур. «Ақпаратты өңдеу» сайысы***. Үй тапсырмасы бойынша компьютер құрылғыларын қатыстыра отырып, киім түрлерін құрастыру. Осы құрастырылған киім бойынша сән көрсету. Жақсы құрастырған киім бойынша, ұпай санын бағалау.

**Қорытынды.** Сайыс соңында әділқазылар алқасы әр топтың ұпай сандарын есептеп қорытындылайды. Сайысқа қатысушылар марапатталады.

Қарағанды облысы,

Шет ауданы,

Кеншоқы ауылы